Document ID: 32008D0419

РЕШЕНИЕ НА КОМИСИЯТА
от 30 май 2008 година
за изменение на Решение 2008/377/ЕО относно някои защитни мерки във връзка с класическата чума по свинете в Словакия
(нотифицирано под номер C(2008) 2262)
(текст от значение за ЕИП)
(2008/419/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като има предвид, че:
(1)
В Словакия се появиха огнища на класическа чума по свинете, които поради търговията с живи свине и някои продукти от свине могат да се окажат заплаха за стадата от свине в други държави-членки.
(2)
Решение 2008/377/ЕО на Комисията от 8 май 2008 г. относно някои защитни мерки във връзка с класическата чума по свинете в Словакия (2) беше прието, за да бъдат подпомогнати мерките, предприети от Словакия по силата на Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (3).
(3)
В член 2, параграф 2, буква п) от Директива 64/432/ЕО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (4) понятието „kraj“ е определено като административен регион в Словакия, чиято площ е най-малко 2 000 km2 и който подлежи на проверки от страна на компетентните органи.
(4)
Въз основа на резултатите от епидемиологичното проучване, проведено от компетентните органи в Словакия, е целесъобразно да се предвиди, че защитните мерки, свързани с класическата чума по свинете в Словакия, следва да се прилагат в някои административни региони („kraj“).
(5)
Следователно Решение 2008/377/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2008/377/ЕО се заменя с текста от приложението към настоящото решение.
Член 2
Адресати на настоящото решение са държавите-членки.
Съставено в Брюксел на 30 май 2008 година

Labels: 0
3
8
6
18